Drôn

Mae drôn yn enw ar awyren ddi-beilot, sy'n cael ei rheoli o’r ddaear; Saesneg: unmanned aerial vehicle (UAV), remotely piloted aircraft (RPA). Ceir drôns neu 'dronau' bychan y gellir eu prynu dros y cownter a cheir drôns militaraidd. Mae meysydd awyr Llanbedr, Gwynedd ac Aber-porth â thrwyddedau i hedfan dronau militaraidd. Mae'r International Civil Aviation Organization (ICAO) yn galw'r ddau gategori yma yn:
  - awyrennau awtonomaidd, sy'n gyrru eu hunain
  - awyrennau a beilotir o bell Gan fod y drôn yn gwneud gwaith dyn, gellir dweud fod elfennau robotaidd yn perthyn iddo. Gellir eu dosbarthu i ddau ddosbarth: gwaith milwrol ar y naill law a sifil ar y llaw arall. Pan fo'r drôn yn cael ei yrru gan nifer o lafnau gelwir ef yn amrodor.